 Stanley Okoro death: Nollywood actor Stanley Rabbi Okoro wey die at 29 - Profile  Nollywood actor Stanley Rabbi Okoro death at di age of 29 shock Nigeria entertainment industry. Stanley Okoro na one of Nollywood fast growing prominent talents wey many sabi as Junior Ibu or Stanley Rabbi O. Okoro die on Wednesday August 11,  afta im get wetin dem suspect be a case of food poison. one day before im die, di young man bin post for im Instagram say If money when you get no fit solve your problem, my brother chop. Stanley na one of Nigeria fast-rising actors and one of di funniest for Nollywood. Okoro na di CEO of 27ELEVEN entertainment and apart from being actor, im na MC, promoter, content creator, brand influencer, and digital marketer Feems wey im act include  comedies like The Briefcase, Marriage War, Royal Tigress and Behind di Mask. Oda movies wey im bin shoot before im die include Order of di dragon, Abada na South and Pocket Book. Dem born Stanley Okoro on di October 10, 1992. Im die at di age of 29 year on 11 August 2021. Although im bin live for Owerri di capital of Imo State, Okoro na from Enugu State. Stanley na graduate from Benue State University. 